લખાણમાં કેટલીક ખામીને કારણે ફિલ્મમાં કશું ક્રમમાં નથી લાગતું, બેંક રોબરી અને તેની તપાસમાં કાર્યરત પોલીસના કેટલાક દ્રશ્યો રમૂજી છતા તર્ક વગરના છે. ગંભીર વાર્તાને થોડો લાઇટ ટચ આપવા માટે આ દ્રશ્યો ઉમેરાયા હોય એમ લાગે છે, પરંતુ એમાં દર્શકોને હસવું નહીં આવે. દેશી અને વિદેશી એક્ટર્સનો મેળો ફિલ્મને કેટલીક જગ્યાએ નબળી પાડે છે. 'સિમરન'નું મુખ્ય પાત્ર, જે ક્રાઇમ વર્લ્ડમાં પગ મુકતા પહેલાં વિચાર સરખો નથી કરતી, તેની વાર્તા દર્શકોને ગમશે ચોક્કસ, પરંતુ તેની સાથે ઇમોશનલી કનેક્ટ થવું થોડું મુશ્કેલ છે. ફિલ્મનું ડાયરેક્શન સારું છે, પરંતુ 'અલીગઢ', 'શાહિદ' અને 'સિટી લાઇટ્સ' જેવી ફિલ્મો આપનાર હંસલ મહેતા પાસેથી આનાથી થોડી વધારે સારી ફિલ્મની આશા હતી.